google/wiki40b huggingface dataset:
Boat Race γυναικών

Ο αγώνας Boat Race γυναικών  είναι ένας ετήσιος αγώνας κωπηλασίας ανάμεσα στο Σύλλογο Κωπηλασίας Γυναικών του Πανεπιστημίου του Καίμπριτζ και σε εκείνον της Οξφόρδης. Οι αγώνες γίνονται ανά 8 άτομα. Είναι επίσης γνωστός με την ονομασία Newton Women's Boat Race από το σημερινό χορηγό του, Newton Investment Management. Σημερινοί κάτοχοι του τίτλου είναι η ομάδα της Οξφόρδης, που επικράτησαν της ομάδας του Καίμπριτζ με απόσταση των 4 κωπηλατικών αποστάσεων σε 2 χιλιόμετρα.
Ο πρώτος αγώνας κωπηλασίας μεταξύ Οξφόρδης και Καίμπριτζ έγινε το 1927 μαζί με άλλους παρόμοιους αγώνες. Αυτός δεν ήταν στην πραγματικότητα αγώνας στα χρόνια μέχρι το 1935, καθώς τα δύο πλεούμενα δεν ήταν μαζί στο ποτάμι και η βαθμολόγησή τους έγινε κυρίως με βάση το στιλ τους.
Στις 11 Απριλίου 2015, ο πρώτος αγώνας ανάμεσα στους συλλόγους κωπηλασίας γυναικών της Οξφόρδης και του Καίμπριτζ διεξήχθη στο The Championship Course, στον ίδιο τόπο και την ίδια ημέρα με τη διεξαγωγή του αντίστοιχου αγώνα των ανδρών. Ο αγώνας του 2015 κερδήθηκε από την ομάδα της Οξφόρδης. Συνολικά, ο αγώνας έχει κερδηθεί 42 φορές από το Καίμπριτζ και 30 από την Οξφόρδη.
Edward the Great

Τραγούδια

1. Run to the Hills (Harris) - 3:55

2. The Number of the Beast (Harris) - 4:52

3. Flight of Icarus (Dickinson, Smith) - 3:52

4. The Trooper (Harris) - 4:11

5. 2 Minutes to Midnight (Dickinson, Smith) - 6:00

6. Wasted Years (Smith) - 5:06

7. Can I Play with Madness (Harris, Dickinson, Smith) - 3:31

8. The Evil That Men Do (Harris, Dickinson, Smith) - 4:34

9. The Clairvoyant (Harris) - 4:27

10. Infinite Dreams (Harris) - 6:10

11. Holy Smoke (Harris, Dickinson) - 3:48

12. Bring Your Daughter... to the Slaughter (Harris) - 4:44

13. Man on the Edge (Gers, Bayley) - 4:12

14. Futureal (Harris, Bayley) - 2:55

15. The Wicker Man (Harris, Dickinson, Smith) - 4:34

16. Fear of the Dark (Live) (Harris) - 8:04
Τροποποιημένη Νευτώνεια Δυναμική

Στη φυσική, Τροποποιημένη νευτώνεια δυναμική (MoND) είναι μια θεωρία που προτείνει μια τροποποίηση του νόμου του Νεύτωνα για τη βαρύτητα για να εξηγήσει το πρόβλημα περιστροφής των γαλαξιών. Όταν η ομοιόμορφη ταχύτητα περιστροφής των γαλαξιών είχε πρωτοπαρατηρηθεί, ήταν κάτι μη αναμενόμενο επειδή η νευτώνεια θεωρία της βαρύτητας προβλέπει ότι τα αντικείμενα που βρίσκονται μακρύτερα από το κέντρο περιστροφής θα κινούνται με χαμηλότερες ταχύτητες. Για παράδειγμα, οι πλανήτες στο Ηλιακό Σύστημα περιστρέφονται σε τροχιά με ταχύτητες που μειώνονται καθώς η απόσταση από τον Ήλιο αυξάνεται.
Η θεωρία MoND προτάθηκε από τον Mordehai Milgrom το 1983 σαν ένας τρόπος να προσομοιωθούν τα στοιχεία της παρατηρούμενης ομοιόμορφη ταχύτητας.  Ο Milgrom παρατήρησε ότι ο νόμος του Νεύτωνα για τη βαρυτική δύναμη έχει επαληθευτεί μόνο όπου η βαρυτική επιτάχυνση είναι μεγάλη και πρότεινε ότι για εξαιρετικά μικρές επιταχύνσεις η θεωρία μπορεί να μην ισχύει. Η θεωρία MoND θεωρεί ότι η επιτάχυνση δεν είναι γραμμικά αναλογική με τη βαρυτική δύναμη σε μικρές τιμές.
Η θεωρία MoND έρχεται σε αντίθεση με την πιο ευρέως αποδεκτή θεωρία της σκοτεινής ύλης. Η θεωρία της σκοτεινής ύλης προτείνει ότι ο κάθε γαλαξίας περιέχει ένα νέφος σκοτεινής ύλης (Dark matter halo) από ένα ως τώρα απροσδιόριστο τύπο ύλης που παρέχει συνολική κατανομή μάζας διαφορετική από την παρατηρούμενη κατανομή της συνήθους ύλης. Αυτή η σκοτεινή ύλη ευθύνεται για τα στοιχεία της ομοιόμορφης ταχύτητας περιστροφής χωρίς να τροποποιείται ο νόμος του Νεύτωνα για τη βαρύτητα.
Κανγκασλάμπι (Γυβάσκυλα)

Το Κανγκασλάμπι είναι γειτονιά στην επαρχία Χουχτασούο της Γιουβάσκουλα στην Φινλανδία. Ο πληθυσμός της περιοχής είναι 6.235 άτομα. Το Κανγκασλάμπι έχει ένα ψιλικατζίδικο και πολλές υπηρεσίες γύρω από το ξενοδοχείο.
Η λίμνη στην περιοχή ονομάζεται επίσης Κανγκασλάμπι.
Εκλογές στην Κάτω Σαξονία

Στην Κάτω Σαξονία, που αποτελεί ομόσπονδο κρατίδιο της Γερμανίας, διεξάγονται εκλογές για την ανάδειξη του τοπικού κοινοβουλίου (Landtag).
Σάκης Παπαδόπουλος

Βιογραφία

Στις ελληνικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Τρικάλων.
Junior's TV

Ιστορικό

Ξεκίνησε στα τέλη του 1992. Εξέπεμπε αναλογικά από τις συχνότητες 60 και 39 UHF, παρεμβάλλοντας την ΕΡΤ. Από το κλείσιμό του στις 17 Νοεμβρίου 1999 και έπειτα, ο σταθμός αντικαταστάθηκε από το 0-6 μέχρι τις 14 Φεβρουαρίου του 2013 όπου μετονομάστηκε στο σημερινό Smile TV και συνεχίζει μέχρι σήμερα να μεταδίδει παιδικά προγράμματα.

Πρόγραμμα

Το πρόγραμμά του περιείχε παιδικές σειρές (Super Mario World, Μπόλεκ και Λόλεκ, Ρεξ, ThunderCats, BraveStarr, Moomins, Voltron κ.ά.), ντοκιμαντέρ, ταινίες κινουμένων σχεδίων (Το χρυσό πουλί των αδελφών Γκριμ, Ο Καρυοθραύστης, Η λίμνη των κύκνων, The Brave Little Toaster κ.ά.) και δικές του παιδικές εκπομπές. Από τις 11 το βράδυ και μετά μετέδιδε ελληνικές ταινίες και τηλεπωλήσεις.

Ιδιοκτησία

Ο σταθμός από το ξεκίνημά του, ανήκε ιδιοκτησιακά στη ΝΙ.ΧΑ. Ραδιοφωνική και Τηλεοπτική Α.Ε. η οποία συστάθηκε στις 3 Δεκεμβρίου 1992, με έδρα το Χαλάνδρι. Ένα χρόνο αργότερα, η έδρα του σταθμού μεταφέρεται στον Πειραιά ενώ στα τέλη του 1997 ξαναμεταφέρεται στο Χαλάνδρι. Οχτώ μήνες αργότερα, νομιμοποιήθηκε η λειτουργία του σταθμού βάσει απόφασης του Υπουργείου Τύπου με αριθμό πρωτοκόλλου 6439/Ε/20.3.1998.
Ωστόσο, το Υπουργείο Τύπου προχώρησε στο κλείσιμο του σταθμού, βάσει των υπ' αριθμόν 22815/Ε1/4602/5.11.1999 και 23659/Ε1/16.11.1999 αποφάσεών του επικαλούμενο συνεχείς παραβάσεις της νομοθεσίας περί πνευματικής ιδιοκτησίας, και λόγω παρεμβολών κατ' εξακολούθηση στις συχνότητες της ΕΡΤ.
Έπειτα, στις 17 Νοεμβρίου 1999 το κανάλι έπαψε να εκπέμπει με απόφαση εισαγγελέα και την επομένη κατασχέθηκαν τα μηχανήματα από τα στούντιο που διατηρούσε στον Άγιο Δημήτριο, ενώ τρία χρόνια μετά η ιδιοκτήτρια εταιρεία του καναλιού, τέθηκε οριστικώς σε εκκαθάριση λόγω μη αύξησης του μετοχικού της κεφαλαίου.
Κατά την διετία 2004-2005 είχαν γίνει προσπάθειες για να επαναλειτουργήσει ο σταθμός, με άλλο ιδιοκτησιακό καθεστώς. Ωστόσο, μια από τις δυο συχνότητες που είχε ο σταθμός παραχωρήθηκε στον τηλεοπτικό σταθμό 0-6 και νυν Smile TV ο οποίος έχει παρόμοιο πρόγραμμα με παιδικές σειρές, ταινίες και τηλεπωλήσεις.
Προγκρές Μ-25Μ

Αποστολή

Εκτοξεύτηκε στις 29 Οκτωβρίου 2014 (07:09 GMT) από το κοσμοδρόμιο του Μπαϊκονούρ στο Καζακστάν, ήταν μάλιστα η πρώτη αποστολή με προορισμό τον Διεθνή Διαστημικό Σταθμό που στάλθηκε στο διάστημα με τον αναβαθμισμένο πύραυλο Σογιούζ-2.1a. Σε λιγότερο από έξι ώρες (13:08 GMT) το σκάφος συνδέθηκε με το τμήμα Πιρς του σταθμού.
Μετέφερε 2351 kg φορτίου στο οποίο περιλαμβάνονταν τρόφιμα, νερό, οξυγόνο καύσιμα, ανταλλακτικά και άλλος εξοπλισμός.
Ταουζάρ (Κυβερνείο)

Το Κυβερνείο (νομός) Ταουζάρ , ή Τοζέρ, είναι ένας από τους 24 νομούς της Τυνησίας. Βρίσκεται στο κεντρικό δυτικό τμήμα της χώρας στα σύνορα με την Αλγερία. Είναι το δυτικότερο τμήμα της χώρας. Πρωτεύουσα είναι η ομώνυμη πόλη Ταουζάρ, ή Τοζέρ. Έχει συνολική έκταση 4.719 τ.χλμ., (11ο σε έκταση), και πληθυσμό 100.300 (2007), το μικρότερο τμήμα σε πληθυσμό. Δημιουργήθηκε το 1956.
Πόλη του Μεξικού

Ιστορία

Η Πόλη του Μεξικού βρίσκεται στην κοιλάδα του Μεξικού αποκαλούμενη επίσης Κοιλάδα Ανάουακ (Anáhuac), μια μεγάλη κοιλάδα στα υψηλά οροπέδια στο κέντρο του Μεξικού, σε ένα ύψος 2.240 μέτρων. Στηρίχτηκε αρχικά από τους Αζτέκους το 1325 σε ένα νησί της λίμνης Τέξκοκο (Texcoco). Η πόλη καταστράφηκε σχεδόν εντελώς στην πολιορκία το 1521, ξανασχεδιάστηκε και επανοικοδομήθηκε στα επόμενα έτη μετά από ισπανικά αστικά πρότυπα.
Το 1524 καθιερώθηκε ο δήμος της Πόλης του Μεξικού, γνωστός τότε ως Μέξικο-Τενοτστιτλάν, και από 1585 είναι επίσημα γνωστός ως Ciudad de México. Η μητροπολιτική περιοχή δημιουργήθηκε το 1824 και ενσωμάτωσε διάφορους δήμους, ένας από τους οποίους ήταν ο δήμος της Πόλης του Μεξικού. Δεδομένο ότι η πόλη άρχισε να αυξάνεται, κατάπιε όλους τους άλλους δήμους σε μια μεγάλη αστική περιοχή. Το 1928 όλοι οι δήμοι μέσα στην ομοσπονδιακή περιοχή καταργήθηκαν, μια δράση που άφησε ένα κενό στο νομικό καθεστώς της Πόλης του Μεξικού έναντι της ομοσπονδιακής περιοχής, ακόμα κι αν για τους περισσότερους πρακτικούς λόγους θεωρήθηκε παραδοσιακά η ίδια οντότητα. Το 1968 η πόλη φιλοξένησε τους Ολυμπιακούς Αγώνες.
Γαλλιηνός

Η ανάρρηση στον θρόνο

Η ημερομηνία γέννησης του Γαλλιηνού είναι άγνωστη, όμως γνωρίζουμε από τον Έλληνα χρονικογράφο του 6ου αιώνα Ιωάννη Μαλάλα ότι δολοφονήθηκε σε ηλικία 50 ετών το 268. Ο Γαλλιηνός ήταν γιος του προηγούμενου αυτοκράτορα Βαλεριανού, ο οποίος και τον έχρισε καίσαρα το 253, αναθέτοντας του την αποστολή υπεράσπισης των συνόρων απέναντι κυρίως στα βαρβαρικά φύλα των Γερμανών Η συγκυρία για την ρωμαϊκή αυτοκρατορία εκείνη την εποχή ήταν εξαιρετικά δυσμενής και κατεδείκνυε με σαφή τρόπο την ανάγκη καταμερισμού των εξουσιών, γεγονός που πραγματοποιήθηκε αργότερα με τη συγκρότηση των τετραρχιών. Ο Γαλλιηνός κατόρθωσε να πετύχει νίκες εναντίον των Γερμανών και να αποκτήσει την προσωνυμία "Γερμανικός". Επίσης απόκρουσε επιδρομή των Αλαμανών στην Ιταλία (258). Παντρεύτηκε την Κορνέλια Σαλονίνα, η οποία υπήρξε μητέρα τριών αυτοκρατόρων, δέκα χρόνια περίπου πριν αναρρηθεί στο θρόνο. Την ίδια εποχή, από κοινού με τον πατέρα του, υπέγραψαν διάταγμα που κήρυσσε τον πόλεμο στους Χριστιανούς. Το 260 ο πατέρας του Βαλεριανός ενεπλάκη σε σκληρές μάχες με τους Πέρσες και αιχμαλωτίστηκε από τον βασιλιά Σαπώρη Α΄ της Περσίας, μετά τη μάχη της Έδεσσας. Ο Γαλλιηνός δεν έδειξε ιδιαίτερο ζήλο για την απελευθέρωση του πατέρα του, συνεπικουρούμενος ίσως από το γεγονός ότι με την απώλεια του Βαλεριανού χριζόταν ο ίδιος αυτοκράτορας.

Η βασιλεία

Αμέσως μετά την ανάρρηση του στον θρόνο σταμάτησε τους θρησκευτικούς διωγμούς εναντίον των Χριστιανών, με διάταγμά του που ίσχυσε μέχρι το 303. Ο Γαλλιηνός ως αυτοκράτορας επέδειξε ιδιαίτερα χαρίσματα ως λόγιος, φιλόσοφος αλλά και φίλος των απολαύσεων.   Είναι χαρακτηριστική η φιλομάθεια του από το γεγονός ότι υπήρξε μαθητής του διάσημου φιλοσόφου της εποχής Πλωτίνου. Ωστόσο αν και στην εποχή πριν την ανάρρηση του στο θρόνο κατάφερε σημαντικές νίκες στα μέτωπα στη Γερμανία και  οργάνωσε ένα νέο σύστημα οργάνωσης του στρατού στις μεθοριακές ζώνες, κατά τη διάρκεια της βασιλείας του έδωσε περισσότερο βάρος στις πνευματικές του αναζητήσεις. Η  Ρωμαϊκή αυτοκρατορία εκείνη την εποχή χρειαζόταν περισσότερο στρατιωτικούς ηγέτες και λιγότερο πνευματικούς ταγούς. Η βασιλεία του, που βασίστηκε εν πολλοίς  στις νίκες των στρατηγών του στην ανατολή  Βαλλίστα και Μακριανού Α´ καθώς και στον ηγεμόνα της Παλμύρας Οδαίναθο, αποδυναμώθηκε όταν οι τελευταίοι ανακηρύχθηκαν αυτοκράτορες από τα τοπικά στρατεύματα.

Το τέλος

Ο ίδιος ο Γαλλιηνός επιχείρησε εκστρατεία με σκοπό την εκδίωξη των Γότθων από την Ιλλυρία, διαπράττοντας το μοιραίο σφάλμα να αναθέσει την υπατεία σε Έρουλο βασιλιά. Δολοφονήθηκε το 268 από τους στρατηγούς του, ενώ πολιορκούσε το Μεδιολάνο (σημερινό Μιλάνο). Τον διαδέχθηκε ο Κλαύδιος Γοτθικός.
Contagion

Πλοκή

Η Μπεθ Έμχοφ επιστρέφει από το επαγγελκματικό της ταξίδι στο Χονγκ Κονγκ με μία στάση στο αεροδρόμιο του Σικάγο, όπου κάνει έρωτα με τον πρώην σύντροφό της. Η Μπεθ αρρωσταίνει και πιστεύει ότι οφείλεται στο τζετ λαγκ. Επιστρέφει στο σπίτι της στη Μινεάπολη και μεταδίδει τον ιό στο γιο της Κλαρκ και στο σύζυγό της Μιτς. Όταν η Μπεθ και ο Κλαρκ πεθαίνουν, ο Μιτς μπαίνει σε καραντίνα όπου οι γιατροί συνειδητοποιούν ότι έχει ανοσία στον μυστηριώδη ιό. Εν τω μεταξύ στο Χονγκ Κονγκ και στο Λονδίνο, άνθρωποι αρχίζουν να παρουσιάζουν την ίδια ασθένεια. Τη Αμερικανικό Κέντρο Ελέγχου Ασθενειών και η Παγκόσμια Οργάνωση Υγείας κάνουν υπέρτατες προσπάθειες ερευνώντας τον ιό, ο οποίος έχει αρχίσει να εξαπλώνεται σε ολόκληρο τον κόσμο. Το ξέσπασμα του ιού είναι απειλητικό και μπορεί να αφανίσει ολόκληρο τον πληθυσμό τη γης, εκτός κι αν βρεθεί το εμβόλιο που θα τον θεραπεύει. Οι επιστήμονες δίνουν αγώνα με το χρόνο.

Κάστινγκ

Το πρότζεκτ ανακοινώθηκε το Φεβρουάριο του 2010 με τους Ματ Ντέιμον και Τζουντ Λο να πρωταγωνιστούν, στη δεύτερη συνεργασία τους μετά την ταινία Ο Ταλαντούχος Κύριος Ρίπλεϊ (The Talented Mr. Ripley) το 1999. Αργότερα, τον ίδιο μήνα ανακοινώθηκαν οι συμμετοχές των Κέιτ Γουίνσλετ και Μαριόν Κοτιγιάρ. Ο Σόντερμπεργκ έλαβε τη συνεργασία του Κέντρου Ελέγχου Ασθενειών και δούλεψε μαζί με επιστημονικούς συμβούλους για την ταινία.

Γυρίσματα

Με προϋπολογισμό 60.000.000 δολάρια, τα γυρίσματα ξεκίνησαν το Σεπτέμβριο του 2010 και ολοκληρώθηκαν τον Ιανουάριο του 2011. Τα γυρίσματα πραγματοποιήθηκαν στο Χονγκ Κονγκ, στην Ατλάντα, στο Σικάγο, στο Σαν Φρανσίσκο, στη Γενέβη και στο Λονδίνο.

Box office

Το Contagion άνοιξε στην 1η θέση με 22,4 εκατομμύρια δολάρια το πρώτο σαββατοκύριακο. Στην Αμερική οι συνολικές εισπράξεις έφτασαν τα 75,6 εκατομμύρια δολάρια ενώ στον υπόλοιπο κόσμο απέφερε 59,8 εκατομμύρια δολάρια, συγκεντρώνοντας συνολικά 135,4 εκατομμύρια δολάρια παγκοσμίως.
Γιώργος Κοίλιαρης

Επαγγελματική δραστηριότητα

Ο Γιώργος Κοίλιαρης είχε σπουδάσει Ιστορία της Σύγχρονης Τέχνης στην Πολυτεχνική Σχολή του Νιούκασλ της Βρετανίας. Ξεκίνησε την δημοσιογραφική του καριέρα ως ελεύθερος ρεπόρτερ στην εφημερίδα Τα Νέα το Νοέμβριο του 1979. Στη συνέχεια εργάστηκε στις εφημερίδες Κυριακάτικη Ελευθεροτυπία, Ελεύθερος Τύπος, Πρώτη, Βραδυνή, Αλήθεια, Νίκη, αλλά και στους ραδιοσταθμούς Flash και ΣΚΑΪ. Το τελευταίο διάστημα εργαζόταν στη ΝΕΤ, για την οποία έκανε πολεμικές ανταποκρίσεις.

Τελευταία αποστολή

Ως πολεμικός ανταποκριτής είχε βρεθεί πολλές φορές σε εμπόλεμες ζώνες, όπως αυτές της Παλαιστίνης, του Λιβάνου, του Ιράκ, της Βοσνίας, του Ναγκόρνο Καραμπάχ, της Γεωργίας, του Σουδάν, του Αφγανιστάν. Κατά την διαμονή του σε ορεινά χωριά του Βορειοανατολικού Αφγανιστάν, είχε ευαισθητοποιηθεί από τις άθλιες συνθήκες διαβίωσης του ντόπιου πληθυσμού (χωρίς ιατροφαρμακευτική περίθαλψη, επαρκή ρουχισμό, τροφή και εκπαίδευση), ο οποίος μάλιστα μιλούσε γλωσσικό ιδίωμα με αρχαιοελληνικά στοιχεία και ισχυριζόταν ότι κατάγεται από τον Μέγα Αλέξανδρο. Εκτός δημοσιογραφικής αποστολής, ο Κοίλιαρης επέστρεψε στην περιοχή για να μεταφέρει ανθρωπιστική βοήθεια, έχοντας δηλώσει πριν την αναχώρησή του για την Καμπούλ στον συνάδελφό του Φώτη Καφαράκη: «Αυτή τη φορά δεν πάω για δουλειά, πάω για την ψυχή μου». Το πρωί της Πέμπτης 9 Οκτωβρίου το αυτοκίνητο στο οποίο επέβαινε ανετράπη από άγνωστη αιτία, με αποτέλεσμα ο δημοσιογράφος να τραυματιστεί σοβαρά σε κεφάλι και αυχένα.  Υπέκυψε στα τραύματά του την 15η Νοεμβρίου 2008 στην Μονάδα Εντατικής Θεραπείας του νοσοκομείου ΚΑΤ και κηδεύτηκε την Τρίτη 18η στο νεκροταφείο Ζωγράφου.

Συγγραφικό έργο

Ο Γιώργος Κοίλιαρης υπήρξε συγγραφέας δύο βιβλίων: Η Γαλήνη Κομματιάστηκε (εκδ. Λιβάνης-Νέα Σύνορα, Αθήνα 1997), με ρεπορταζ και ιστοριες απο της αποστολές του στο Ναγκόρνο-Καραμπάχ, στον Λίβανο, στο Κουρδιστάν, στη γιουγκοσλαβία και αλλού, κι ενός αστυνομικού μυθιστορήματος με τίτλο Αδιέξοδος Νοέμβρης (εκδ. Κωστέα-Γείτονα, Αθήνα 2003).
Ζέλιουσα (Μόσταρ)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Δημήτριος Δούκας

Ο Δημήτριος Δούκας ήταν Έλληνας λόγιος του 16ου αιώνα.

Βιογραφικά στοιχεία

Γεννήθηκε στην Κρήτη, και περί τα τέλη του 15ου αιώνα μετέβη στην Ιταλία, όπου προσκλήθηκε από τον Άλδο στην Βενετία. Κατά πρόσκληση του καρδινάλιου Ξιμένου ήρθε μαζί με τον φίλο του Νικήτα Φαύστου και άλλους λόγιους στην Ισπανία. Κατά πάσα πιθανότητα πέθανε στην Μαδρίτη.
Sevenair Air Services

Ιστορία

Πριν από την ενσωμάτωση της ομάδας Sevenair, η αεροπορική εταιρεία ονομαζόταν AeroVip, της οποίας διατηρεί ακόμη το 2019 το σήμα και τους κωδικούς (WV / RVP).
Πρωτογενής παραγωγή (βιολογία)

Στη Βιολογία με τον όρο πρωτογενής παραγωγή ορίζεται η φωτοχημική ενέργεια, ως παράγωγο του ηλιακού φωτός και της φωτοσύνθεσης, που δεσμεύεται από τα φυτά σε μορφή οργανικών ενώσεων.
Πρόκειται για βιολογική διαδικασία που ουσιαστικά αποτελεί την πρώτη και βασική μορφή αποταμίευσης ενέργειας σ΄ ένα οικοσύστημα. Ο δε ρυθμός της, δηλαδή η δημιουργούμενη μάζα οργανικών ουσιών, καλούμενη βιομάζα, που παράγεται στη μονάδα του χρόνου, είτε κατ΄ έκταση στην επιφάνεια ξηράς, είτε κατ΄ όγκο σε θαλασσινό ή γλυκό νερό ονομάζεται "πρωτογενής παραγωγικότητα".
Έλντιν Γιακούποβιτς

Καριέρα

Ο Γιακούποβιτς ξεκίνησε την καριέρα του στην Γκρασχόπερς Ζυρίχης το 2004 και τον επόμενο χρόνο μετακινήθηκε στην Τουν. Μετά από ένα επιτυχημένο πέρασμα από την ομάδα, ο Γιακούποβιτς εντάχθηκε στην Λοκομοτίβ Μόσχας το Μάρτιο του 2006. Την σεζόν 2010-11 αποκτήθηκε από τον Ολυμπιακό Βόλου όπου παίζει μέχρι σήμερα.

Γκρασχόπερς

Ο Γιακούποβιτς μετακινήθηκε με ενός έτους δανεισμό στην Γκρασχόπερς Ζυρίχης, στις 30 Αυγούστου 2007. Μάλιστα στον αγώνα εναντίον των Γιουνγκ Μπόις σκόραρε στο 94ο λεπτό χαρίζοντας στην ομάδα του μια ισοπαλία 3-3. Την συγκεκριμένη σεζόν λόγω των καλών εμφανίσεών του ανάγκασε τον βασικό τερματοφύλακα της ομάδας Φάμπιο Κολτόρτι να καθίσει στον πάγκο ως αναπληρωματικός. Στο τέλος της σεζόν 2007-08 επέκτεινε τον δανεισμό του στην Γκρασχόπερς για έναν ακόμη χρόνο, που σήμαινε ότι ο νεοαποκτηθείς τερματοφύλακας Μάσιμο Κολόμπα κάθισε στον πάγκο. Ο Γιακούποβιτς ήταν ένας από τους πιο αγαπημένους των οπαδών και πολύ σεβαστός από τους συμπαίκτες του και την διοίκηση.

Επιστροφή στη Λοκομοτίβ

Στις 31 Αυγούστου εντάχθηκε στο δυναμικό της Λοκομοτίβ, με τον τερματοφύλακα Ιβάν Πελιτζόλι να πηγαίνει με δανεισμό στην Αλμπινολέφε. Λόγω του μεγάλου αριθμού ξένων στην ομάδα ζητήθηκε από τον Γιακούποβιτς να αποχωρήσει από την ομάδα με την μορφή δανεισμού. Τον Δεκέμβριο ο Γιακούποβιτς πήγε δοκιμαστικά στην Τότεναμ Χότσπερ, όπου και είχε μια επιτυχημένη εβδομάδα. Όμως διάφοροι λόγοι έγιναν αιτία να μην ολοκληρωθέι η συμφωνία ανάμεσα στην Τότεναμ και την Λοκομοτίβ για την απόκτησή του. Μετά από μια ταραγμένη εποχή με την διοίκηση της Λοκομοτίβ, ο Γιακούποβιτς αφέθηκε ελέυθερος από την ομάδα.

Ολυμπιακός Βόλου

Το 2010 ο Ολυμπιακός Βόλου αποκτά τον Γιακούποβιτς για τη θέση του βασικού τερματοφύλακα. Με το νούμερο 1 στη φανέλα και 25 συμμετοχές στη Α' Εθνική πραγματοποιεί εξαιρετικές εμφανίσεις κάνοντας μεγάλους συλλόγους όπως ο Ολυμπιακός και η Σαιντ-Ετιέν να ενδιαφερθούν για την απόκτησή του.

Διεθνής Καριέρα

Ο Γιακούποβιτς έχει διπλή υπηκοότητα τόσο στην Βοσνία Ερζεγοβίνη όσο και στην Ελβετία και έχει παίξει και για τις δύο εθνικές ομάδες ελπίδων. Έχει παίξει για την Εθνική ομάδα της Βοσνίας Κ21 δυο φορές και για τη Εθνική Ελβετίας Κ21 μία φορά σε ένα φιλικό εναντίον της Αυστρίας Κ21 τον Μάρτιο του 2006. Τον Αύγουστο του 2005 κλήθηκε από την Βοσνία για πρώτη φορά για αγώνες εναντίον του Βελγίου και της Λιθουανίας αλλά αυτός αρνήθηκε. Τον Μάρτιο του 2007 ξανακλήθηκε από την ομάδα της Βοσνίας σε έναν αγώνα εναντίον της Νορβηγίας αλλά αρνήθηκε και πάλι. Ο Γιακούποβιτς συμπεριλήφθηκε στην Εθνική ομάδα της Ελβετίας για το Euro 2008. Έκανε το ντεμπούτο του σε ένα φιλικό, στις 20 Αυγούστου 2008, εναντίον της Κύπρου. Κλήθηκε και για δύο αγώνες γαι τα προκριματικά του Παγκοσμίου Κυπέλλου 2010, ωστόσο δεν χρησιμοποιήθηκε. Τον Οκτώβριο του 2008 ο Γιακούποβιτς είπε ότι δεν θα ξαναπαίξει για την Ελβετία για προσωπικούς λόγους.
Καγκεμνί

Βιογραφία

Ο Καγκεμνί κατείχε αρκετούς τίτλους. Ήταν ο Επιστάτης των δύο οίκων του χρυσού και Επιστάτης των δύο Θησαυρών. Κατείχε επίσης θρησκευτικούς τίτλους, όπως Αρχιερέας του Ρα και Στολιστής του Μιν. Άλλα καθήκοντα περιελάμβαναν τα Επιστάτης του διακόσμου των δύο καμαρών του βασιλιά, Επιστάτης των Οίκων του Λευκού και Κόκκινου Στέμματος, και Φύλακας των κοσμημάτων του στέμματος. Ωε βεζίρης κατείχε επίσης τις θέσεις του Επιστάτη των γραφέων των εγγράφων του βασιλιά, Επιστάτης όλων των έργων του βασιλια΄, και Επιστάτης των έξι μεγάλων Αυλών.

Τάφος

Ο Καγκεμνί θάφτηκε στο μεγαλύτερο μασταμπά στο νεκροταφείο του Τετί στη Σακάρα. Έχει διαστάσεις τετραγώνου 32 x 32 μέτρα.
Ο μασταμπάς είναι κατασκευασμένος από μεγάλες πέτρες από ασβεστόλιθο. Ο μασταμπάς αποτελείται από ναΐσκο με έξι δωμάτια, υπόστυλη αίθουσα, πέντε αποθηκευτικά δωμάτια, δύο θαλάμους που περιείχαν πλοία, ένα σερντάμπ, και σκαλιά που οδηγούν στην κορυφή. Ο ναΐσκος ήταν διακοσμημένος, όπως και ο ταφικός θάλαμος ο οποίος βρισκόταν στο τέλος φρεατίου, και περιείχε πέτρινη σαρκοφάγο με επιγραφές μέσα στην οποία βρισκόταν ξύλινο φέρετρο.
Ο τάφος αποτελείται από μια αίθουσα αμέσως μετά την είσοδο, που ακολουθείται από υπόστυλη αίθουσα και μετά μια σειρά από δωμάτια βόρεια αυτής. Η αίθουσα της εισόδου περιέχει σκηνές από την καθημερινή ζωή, συμπεριλαμβανομένης μιας σκηνή με χορεύτριες.  
Η σκηνές της υπόστυλης αίθουσας δείχνουν το βεζίρη Καγκεμνί σε βάρκα που συνοδεύεται από μια μικρή βάρκα από πάπυρο που έχει τρεις άντρες. Υπάρχουν επίσης σκηνές ψαρέματος και άγριας φύσης με κροκόδειλους, λιβελούλες και βάτραχους, ενώ άλλες αναπαριστούν βοοειδή, και έναν άντρα που μεταφέρει ένα μοσχαράκι και μια αγελάδα που αρμέγεται.
Τα δωμάτια της υπόστυλης αίθουσας δείχνουν τον Καγκεμνί σε μεταφερόμενη καρέκλα με ακόλουθους. Αυτή η σκηνή περιλαμβάνει αρκετούς από τους τίτλους του. Άλλες σκηνές σε αυτό το δωμάτιο αναπαριστούν ύαινες να ταΐζονται με τη βία, με ένα πολύ παρόμοιο τρόπο με εκείνο που υπάρχει στο τάφο του Μερερουκά.
Αρμίνια Μπίλεφελντ

Έμβλημα

Το έμβλημα του συλλόγου όπως έχει εξελιχθεί με το πέρασμα του χρόνου.
Λουδοβίκος του Σάουενμπουργκ

Βιογραφία

Ήταν γιος τού Λουδοβίκου τού Γενειοφόρου και μέλος ευγενούς οικογένειας της Φραγκονίας. Ο Λουδοβίκος ο Πηδών βαπτίστηκε στον ενοριακό ναό τού Άλτενμπεργκεν (σήμερα μέρος τού Λάιναταλ). Περί το 1800 ο Λουδοβίκος και ο αδελφός του Μπερίνγκε ίδρυσαν τη μονή Σένραϊν. Σε ένα έγγραφο τού 1100, οι δύο αδελφοί αποκαλούνται τού Σάουενμπουργκ από ένα κάστρο, που ο πατέρας τους είχε κτίσει κοντά στην πόλη Φρήντριχροντα.
Γενικά πιστεύεται ότι ο Λουδοβίκος έκτισε το κάστρο Βάρτμπουργκ, το οποίο έγινε ο πυρήνας τού λανγκραβάτου της Θουριγγίας. Ο ίδιος ο Λουδοβίκος δεν χρησιμοποιούσε τον τίτλο λάντγκραβος· ο γιος του ήταν ο πρώτος, που χρησιμοποίησε τον τίτλο αυτόν.
Σύμφωνα με τον μύθο, ο Λουδοβίκος έλαβε το παρωνύμιό του ο Πηδών, όταν έκανε ένα τολμηρό πήδημα στο ποτάμι: Προσπάθησε να αποκτήσει την παλατινή κομητεία (δουκάτο) της Σαξονίας, δηλ. την περιοχή δυτικά τού ποταμού Ζάαλε και βόρεια από τον ποταμό Ούνστρουτ. Στο τέλος μαχαίρωσε τον Φρειδερίκο Γ΄ παλατινό κόμη της Σαξονίας. Συνελήφθη και φυλακίστηκε στο κάστρο Γκήμπιχενσταϊν στην πόλη Άλλε. Έπειτα από τρία έτη αιχμαλωσίας περίμενε να εκτελεστεί. Δραπέτευσε, πηδώντας από τον πύργο τού κάστρου στο ποτάμι Ζάαλε, όπου ένας υπηρέτης τον περίμενε με μία βάρκα και το αγαπημένο του άλογο, ένα λευκού χρώματος με το όνομα "Κύκνος". Ως εξιλέωση για τον φόνο τού Φρειδερίκου Γ΄ έκτισε τον ναό τού Αγ. Ούλριχ στο Ζάνγκερχαουζεν και αργότερα ίδρυσε το αββαείο τού Ράινχαρντσμπρουνν, το οποίο έγινε το οικογενειακό αββαείο των Λουδοβικιδών.
Άλλος θρύλος περιγράφει πώς έκτισε το Βάρτμπουργκ. Το ίδρυσε το 1067, ενώ κυνηγούσε στην περιοχή. Όταν είδε το βουνό, αναφώνησε: "Περίμενε βουνό, θα φέρεις το κάστρο μου!". Όμως το βουνό αυτό ήταν έξω από την περιοχή του. Για να ξεπεράσει το πρόβλημα, διέταξε τους άνδρες του να κουβαλήσουν χώμα από την περιοχή του και να το αφήσουν στο βουνό· έπειτα διέταξε 12 ιππότες του να σταθούν στο σημείο, να θέσουν τα ξίφη τους επάνω στο χώμα αυτό και να ορκιστούν ότι το χώμα, επάνω στο οποίο στεκόταν, ανήκε νόμιμα στον Λουδοβίκο.
Ο Λουδοβίκος ήταν ένας εξέχων αντίπαλος των Σαλίων βασιλέων Ερρίκου Δ΄ και Ερρίκου Ε΄ της Γερμανίας κατά την Έριδα της Περιβολής.